
EVELYN WEVER-CROES 


Capitulo 1 di Relato Anual 2021: 
PROME MINISTER TA AMPLIA RIBA DIFERENTE 
TAREA Y COMISION CU TA CAY BOU 
ASUNTONAN GENERAL 


Otro siman tin tratamento di presupuesto den Parlamento. 
Dialuna Prome Minister den conferencia di prensa di Gobierno 
di Aruba a presenta e Relato Anual 2021 di su ministerio na unda 
cu el a amplia riba e trabounan cu a wordo haci enfatisando 
riba 3 capitulo: Asuntonan General, Integridad y Organisacion 
Gubernamental. 


E capitulo di Asuntonan General ta un capitulo hopi extenso 
caminda cu diferente tarea y comision cu ta cay bou asuntonan 
general ta wordo describi. Den e capitulo aki Prome Minister 
ta duna un descripcion di e tareanan cu a wordo haci den 
cuadro di Covid, calamidadnan en general, crisis migratorio 
di Venezuela y e efectonan riba Aruba, e problematica di asilo 
tambe y e cifranan di asilo. Tambe ta toca den cuadro di e 
crisis migratorio di Venezuela, e asistencia cu Aruba a haya di 
Hulanda y kico a haci cu e fondonan di Hulanda pa cu e crisis 
aki. 


E tema di comunicacion tambe ta wordo amplia y e forma 
con Gobierno ta comunica. E intencion di Gobierno ta pa bin 
cu un media raad cu ta un conseho pa yuda Gobierno, cu ta 
completamente den man di esnan den media. Esaki ta pa crea 
e forma pa Aruba completo por haya un miho calidad di media 
aki na Aruba. 


Den e prome capitulo di e Relato Anual ta amplia riba e 
relacionnan di Reino y Landspakket, COHO y RAFT y e 
cambionan cu Gobierno a logra introduci na 2021 den e 
negociacion cu Hulanda. 


Ta elabora tambe riba elecionnan di 2021. E coordinacion di 
esaki ta un tarea hopi importante cu ta cay bou di ministerio 
di Prome Minister. E no ta un secreto cu esaki ta un di e 
elecionnan cu mas a wordo discuti den historia di nos pais y 
tur a wordo finalisa cu decisionnan di hues. Tur esaki ta wordo 
trata den e Relato Anual. 


Relacionan Exterior y kico ta nos maneho ta un punto 
importante cu ta inclui den e relato di 2021. Con importante 
Colombia y Merca ta den esaki. Ta menciona SDG y maneho 
di genero. Tambe tin un capitulo di siguridad nacional di nos 
pais y kico tur a haci riba e tereno aki y cu por ta di interes pa 
henter Aruba pa haya sa. 


Veiligheidshuis ta un plataforma caminda cu diferente 
institutonan social y hudicial ta traha hunto pa yuda atende 
cu e temanan social y hudicial mas critico na Aruba. Prome 
Minister ta presidi e veiligheidshuis aki y den e relato ta duna 
tambe un recuento di e tareanan. 


Raad voor Ouderen tambe tin un recuento di kico a haci prome 
cu el a wordo traspasa na Minister Arends. 


Asina tambe tin diferente comision cu Prome Minister a 
institui durante añanan y den e Relato Anual 2021 ta duna 
recuento riba esakinan. Entre otro; Commissie Versterking 
Democratisch Bestel cu ta e comision cu ta yuda fortifica nos 
sistema democratico; 

Commissie Sexueel Misbruik Minderjaarige, con nos por haci 
pa no tin gap entre institutonan y ministerionan ora ta trata di 
abuso sexual di nos muchanan; 

Comision di Inclusion di personanan cu necesidadnan special. 
Nos ta papia akinan di hendenan special cu tin abilidad special, 
caracteristicanan special y loke nos kier ta inclui nan den tur 
desaroyo cu tin den nos pais; 

Comision riba tereno di plataforma di e problematica di cacho 
riba caya, esaki tambe a wordo pasa pa Minister Arends. 


Relato Anual 2021 di Prome Minister ta publica riba diferente 
plataforma online pa asina pueblo henter por lesa y studia 
esaki. Por haya esaki riba e website ‘Prime Minister’s Office’ 
pmo.arubagov.org of por solicita pa ricibi e relato anual via un 
link via email. Por haci esaki via pagina di Facebook Gabinete 
Wever-Croes. 

Den cuadro di dia di hende muhe 


PROME MINISTER TABATIN UN ENCUENTRO 
CU GRUPO DI PERIODISTANAN FEMENINO 
DI LATINO AMERICA 


Recientemente Prome Minster Evelyn Wever - Croes a ricibi 
invitacion for di Aruba Tourism Authority (ATA) pa forma parti 
di un evento organisa conhuntamente cu ATA Lationamerica. 
E evento a conta cu presencia di 12 periodista y medionan di 
comunicacion popular den Latino America. 


Idea principal di e evento ‘Dia de las Mujeres’ tabata pa tin un 
‘meet and greet’ y pa Prome Minister Evelyn Wever - Croes 
combersa cu e grupo di periodista tocante e responsabilidad 
cu e ser femenino tin den funcionnan di liderazgo y oa nan 
conoce mas di Aruba. Considerando cu Aruba ta resalta entre 
paisnan cu porcentahe di hende muhe den liderazgo. 


Entre e medionan di comunicacion tabatin CNN en español, 
Canal 132, Radio Mitre y Radio Ciudad de Argentina. Di 
Colombia: Blu Radio, Caracol Radio y El Espectador. Di Chile 
tabata presente La Tercera y Radio Play FM y desde Brasil; 
Women in Travel. E encuentro a tuma luga na Papiamento 
Restaurant y tabatin presencia tambe di hende muhenan di 
Aruba representando diferente area y industria. 


Premier Wever - Croes como e prome ser femenino cu a 
ocupa e cargo di Prome Minister di Aruba y actualmente ta 
den su segundo periodo, a inicia su speech reconociendo e 
responsabilidad grandi cu e tin, danki na e sosten di pueblo. 
Ademas a reflexionando riba e periodo cu e tin Gobernando, den 
cual mester a atende cu e pandemia di Covid, tur decisionnan 
cu mester a tuma y e crisisnan den diferente grupo y sector, a 
consecuencia di e pandemia. Hecho ta cu e pandemia a afecta 
e gruponan mas vulnerabel den comunidad cual ta hende 
muher, muchanan y personanan mayor desproporcionalmente 
mas, compara cu hende homber. Pesey Prome Minister 
a expresa cu mester reconoce esaki y realisa cu si ta bay 
construi un Aruba na mesun forma cu a haci esaki den pasado, 
loke hendenan muhe a logra den pasado ta bay perdi. Aworaki 
mester pone extra atencion na e posicion di hende muhe den 
e momentonan aki di recuperacion di nos Pais, y percura pa 
tin oportunidadnan pa por sigui desaroya, Prome Minister a 
enfatisa. 


Prome Minister terminando su speech a expresa cu como 
Prome Minister e ta importante pa concentra y percura cu 
tin otro hendenan muhe den rij despues di dje. Ta importante 
pa tin hendenan muhe prepara y capas pa asumi e rol y 
responsabilidad di liderazgo di nos Pais, sin exclui hende 
homber. Pasobra door di asumi e rolnan importante hunto, ta 
percura pa tin e balans necesario. 

Prome Minister Evelyn Wever-Croes: 
Capitulo 1 di Relato Anual 2021: 


PERSONAL Y GASTONAN DI BUREAU DI 
PROME MINISTER 


“Cu esaki mi kier mustra cu nos por y nos ta hacie y cu e 
cifranan aki ta disponibel pa tur hende” 


Parlamento otro siman aida trata alesukuaska di pais Aruba. Pa 
esaki, Prome Minister Evelyn Wever-Croes a presenta y publica 
Relato Anual 2021 di su ministerio. Den e prome capitulo di e 
relato, Prome Minister ta elabora riba e gastonan di su Bureau. 
Prome Minister a ilustra den un grafico e gastonan y cantidad 
di persona cu ta labora na su ministerio. Den esaki por nota e 
comparacion entre e Prome Minister anterior y Prome Minister 
actual considerando un abuso loke tawata sosode bou di e 
ministernan di e gobierno anterior. 


"Mi ta kere ta bon pa tur hende recorda di unda nos ta bin. Ora 
nos a drenta Gobierno nos a mira e abuso cu tabata tuma luga 
pa loke ta personal na bureau di ministernan”, Prome Minister 
a expresa. 


Personal di bureau: 

Na momento cu sefior Mike Eman a sali for di Gobierno, el 
a laga 147 hende riba payroll di su bureau. Algo cu ta parce 
imposibel pone 147 traha den oficinanan riba e piso di e prome 
mandatario pasobra no tin suficiente luga pa tanto hende 
asina. Gabinete Wever-Croes a dicidi cu ta limita e personal di 
bureaunan na un maximo di 25. Na aña 2021, Prome Minister 
a traha cu 21 hende. 


Gastonan di bureau: 
E gastonan di sefior Eman tabata di 147 y Prome Minister 


Wever-Croes di 21 cu ta un diferencia grandi den cantidad di 
personal pero sigur tambe den cantidad di placa. Bahando e 
cantidad di personal, bureau di Prome Minister Wever-Croes a 
spaar Awg 8.9 miyon den un afia so. 


Tambe tin otro gasto entre otro di biahe, di promocion y di 
autonan cu ta wordo leased. Aki tambe tin un diferencia di mas 
di 1 miyon florin menos pa bureau di Prome Minister Wever- 
Croes. 


Apesar cu tabata tin inflacion den temponan aki, asina mes 
contando e dos categorianan aki hunto, e ministerio di Wever- 
Croes a spaar 10 miyon florin den 2021 cu locual e ex prome 
mandatario di e gobierno prome tabata gasta. Si coy esaki 
na un promedio di 4 aña, e ta un total di 35 pa 40 miyon cu 
e ministerio di Wever-Croes a gasta menos cu e ministerio 
anterior di e Minister President. 


“Cu esaki mi kier mustra cu nos por y nos ta hacie y cu e 
cifranan aki ta disponibel pa tur hende”, Prome Minister Evelyn 
Wever-Croes a enfatisa. 


Pa lesa e relato amplio riba e topico di personal y gastonan 
di e bureau di ministerio di Prome Minister Wever-Croes y 
compara esaki cu e bureau di e ex Prome Minister, por bay 
riba e website ‘Prime Minister's Office’ pmo.arubagov.org of 
por solicita pa ricibi e relato anual via un link via email. Por haci 
esaki via pagina di Facebook Gabinete Wever-Croes. 


KOSTEN BUREAU MINISTER PRESIDENT 

Premier Wever - Croes: 


“HOPI SATISFECHO Y POSITIVO CU E 
PRESENTACIONNAN NA TRASH 2 CASH - 
PITCH & SWITCH EVENT” 


Diamars 22 di maart a tuma luga e Pitch & Switch event di 
e programa Trash 2 Cash, cu ta encera e esfuerso pa logra 
un mihor maneho di desperdicio aki na Aruba. Prome Minister 
Evelyn Wever - Croes a expresa cu e presentacionnan tabata 
sumamente interesante y tin tur confiansa cu lo yega hopi leu. 


Trash 2 Cash a wordo introduci door di Minister Ursell Arends 
cu ta encarga cu maneho di Naturalesa, como un iniciativa pa 
yega na un solucion pa maneho di desperdicio aki na Aruba. 
Durante di e Pitch & Switch event, participantenan cu a aplica a 
elabora riba nan pitch basa riba hende, planeta y prosperidad. 
Premier Wever - Croes a expresa cu e tabata sumamente 
interesante pa presencia e combinacion di e presentacionnan 
di companianan grandi y estableci caba, pero tambe 
companianan chikito. “Mi ta sigur cu esaki ta e 'bouwstenen' 
cu Minister Arends tabatin mester pa e por finalisa e vision a 
base di locual cu a wordo presenta. 


Concluyendo Prome Minister a bisa cu ainda mester mira 
con ta adresa e diferente waste streams y locual ta realistico 
teniendo cuenta cu e escala di esakinan considerando cu 
Aruba ta un Pais chikito. Ta sigur cu e puntonan treci dilanti 
tabata crucial pa e maneho di Gobierno. E siguiente paso ta 
encera creacion di un "waste policy" pa Aruba, reenforsa pa 
sosten di e stakeholders envolvi. 

URSELL ARENDS 

Trash 2 Cash su Pitch & Switch Event: 
UN PASO PA MANEHO DURADERO 
DI DESPERDICIO 


Durante un mainta yena cu informacion na Renaissance 
Convention Center, un grupo di participante a presenta nan 
plannan ambicioso durante e Pitch & Switch Event di Trash 
2 Cash. Un projecto unda cu 22 di Februari, 2022 ultimo 
Ministerio di Transporte, Integridad, Naturalesa y Asuntonan di 
Adulto Mayor a anuncia. 


Dilanti un grupo di panelista diverso, un total di 24 pitch a ser 
presenta, den cual a elabora no solamente riba kico nan idea 
ta, pero tambe e cooperacion cu lo tin mester for di gobierno 
pa logra recicla, re-usa y reduci diferente "waste streams", of 
tipo di desperdicio. 


Inicialmente a ricibi 34 pitch, di cual 31 a ser selecta pa e 
presenta na e Pitch & Switch event, di cual 24 compania/persona 
a presenta nan idea na un panel di experticio diverso. Cu esaki 
gobierno ta tuma e siguiente paso pa asina hunto cu gremionan 
comercial y stakeholders - manera e participantenan - yega na 
un solucion duradero pa cu nos problema di desperdicio aki na 
Aruba. 


Pa reenforsa legislacion, mester crea e fundeshi solido den 
comunidad caminda tin infrastructura y legislacion na vigor pa 
asina redirigi diferente tipo di desperdicio pa ser procesa door 
di tur e diferente organisacionnan envolvi. 


Importante ta pa menciona cu Trash 2 Cash no ta compromete 
gobierno na ningun compromiso financiero, y e rol di Gobierno 
den esaki ta di facilitador y esun responsabel pa medio di 
ley establece e normanan, condicionnan y criterianan. Asina 
aki Minister Ursell Arends kier traha conhunto pa soluciona e 
problema di desperdicio, y finalmente pone un fin na e dump 
di Parkietenbos. 


Gobierno tin como meta pa catalisa actividadnan di reciclahe 
y economia circular mas pronto posibel, y mester henter 
comunidad su colaboracion pa tuma e pasonan necesario. 


Siguientemente e panelista y organisadornan di e evenemento 
aki lo pasa riba tur datos colecta pa asina conduci un analysis 
pa Minister Arends pa asina progresa na e proximo pasonan 
pa fortifica e propuestanan haci. 


Keda altanto di esaki door di bishita e website www. 
trashtocasharuba.org of like e pagina di Trash to Cash Aruba 
riba red nan social. 

22 di maart 2022 


Minister Xiomara Maduro 
ta informa: 

E outlook ta keda stabiel 


Recientemente e agencia di credito Standard 8 Poor's Global 
ratings (S&P) a completa su evaluacion anual di e situacion 
economico y financiero di Aruba. E agencia a conclui cu Aruba 
ta mantene su posicion di pais den categoria di ‘investment 
grade,’ y e expectativa (outlook) pa Aruba ta keda stabiel. 


IDA A DEFIIDEDA MAG EMEDTE GII A DD 
JB C F IAS Қ 


E impacto economico y financiero enorme ocasiona ра 
COVID-19 den añanan 2020 y 2021 a causa cu na april 2020 
e expectativa (outlook) a wordo baha di ‘stabil’ pa ‘negativo,’ y 
despues na maart aña pasa Aruba a perde su rating di BBB+ 
cual a baha na BBB. Durante e evaluacion e aña aki S&P a 
confirma cu e recuperacion di Aruba a resulta mas fuerte cu nan 
aproyecta y nan ta premira cu economia lo sigui riba un trayecto 
positivo. Durante nan evaluacion e aña aki cu varios instancia, 
incluso Gobierno, CAFT, representantenan di Hulanda y sector 
priva, nan por a concretisa cu apesar di e impacto substancial 
di COVID-19 riba economia di Aruba, e recuperacion a resulta 
miho cu a spera. Aruba tin ingredientenan necesario pa logra 
mehoracion den e añanan nos dilanti y manera a spera e 
expectativa (outlook) ta stabiel. 


E DEBE DI ARUBA IA KEDA UN PRE 


ACION 


E impacto financiero awe ta visibel den e nivel die debe nacional, 
cual ta haci cu e rating di Aruba ta keda bao presion y den un 
posicion delicado pa inversionistanan. Sinembargo ta mustra 
cu e areglonan cu Hulanda y tambe cu eventual prestamo di 
Hulanda na termino faborabel lo tin un impacto positivo riba 
e nivel di deficit y e nivel di debe. E agencia ta premira cu lo 
tuma algun aña pa Aruba recupera di e impacto di COVID-19 y 
esaki lo causa cu e debe nacional lo sigui aumenta durante un 
periodo, sea pa medio di fondonan di Hulanda of riba mercado 


S&P ta indica cu nan lo considera upgrade e rating di Aruba den 
caso cu economia recupera na un paso rapido den e proximo 
dos aña y surpasa nivelnan conoci prome cu COVID-19. E 
forma con Aruba ehecuta e convenionan cu tin cu Hulanda 
tambe lo por hiba Aruba na su rating original di BBB+. 

S&P ta reconoce cu tin interes den e refineria y e terminalnan 
y cu tin e potencial pa apertura, pero e agencia ta scoge pa no 
inclui esaki ainda den nan proyeccion. Na 2012 S&P a inclui 
plannan pa un posibel reapertura di refineria como parti di e 
rating, pero despues mester a baha e outlook for di stabiel pa 
negativo despues cu e plannan ey no a wordo realisa. Awor ta 
scoge pa ta mas conservativo den nan proyeccionnan. Aruba 
asina ta mantene su investment grade apesar di e impacto 
di COVID-19. Esaki ta un señal positivo pa instancianan cu 
ta inverti den Gobierno, pero tambe pa tur inversionista cu ta 
participa den sector priva di nos economia. 

Minister di Cultura Xiomara Maduro: 


CEREMONIA DI ACTO PROTOCOLAR DIA 
DI HIMNO Y BANDERA A DUNA HONOR Y 
REALSE NA NOS PAIS 


Nos comunidad a demostra amor patrio pa nos Aruba stima 


Riba e mainta di 18 di maart, Dia di Himno y Bandera a tuma 
luga e ceremonia protocolar dilanti Plaza Libertador G.F. Betico 
Croes. Un mainta bunita dedica na Aruba su Himno y Bandera. 
Mientras cue invitadonan tabata yega na e ceremonia, musica di 
entretenimiento tabata wordo presenta pa e hoben musiconan, 
riba viool Omar Kock y riba guitara Sergio Jansen. Despues 
cu invitadonan local y di exterior a ser ricibi y tuma asiento, 
e maestro di ceremonia Jenniree Dirkz a anuncia yegada 
di Griffier di Parlamento, Secretario di Conseho di Minister, 
Mandatarionan y Presidente di Parlamento di Aruba y Corsou. 
Por ultimo a anuncia yegada di Su Excelencia Gobernador di 
Aruba Sr. Juan Alfonso Boekhoudt y su distinguido esposa, 
kende a wordo ricibi pa Minister di Finansa y Cultura Sra. 
Xiomara Maduro, anfitriona di e evento hunto cu e comisión 
di recepcion forma pa Comision Celebracion Dianan Nacional. 


Su excelencia Gobernador di Aruba a duna permiso y asina 
e ceremonia oficial por a inicia cu entrada di bandera di 
Aruba door di Scouting Aruba y Arubaanse Padvinders Gilde, 
sigui pa presentacion di nos himno di Aruba “Aruba Dushi 
Tera” interpreta pa coro di muchanan di Scol basico Cacique 
Macuarima y acompaña pa e agrupacion musical bou direccion 
di sr. Erick Rincones. Pader Juancho Pilongo, a haci un bunita 
oracion pa nos pais Aruba riba nos Dia Nacional. A sigui cu e 
discurso di su excelencia Prome Minister di pais Aruba, sra. 
mr. Evelyna Christina Wever-Croes enfocando riba e historia 
di Aruba su lucha y simbolo di Status Aparte. 


E programa a continua cu presentacion di grupo di baile 


+ athe ТҚ; ża E, Be ауру 
“Dazzling Dancers” cu a baila un wals titula: “Cunucu di seit”. 
E coro di muchanan di Scol basico Cacique Macuarima a sigui 
cu dos cantica, e prome “Ora Ubao” y e segundo cantica “Mi 
Aruba” bou direccion di sr. Erick Rincones. 


Despues a toca turno na ganado absoluto di Festival Un 
Canto pa Aruba su Himno y Bandera categoria 4 pa 6 aña, 
Qu-Lainey Jansen pa presenta su cantica titula “E shimis di 
mas bunita”. A continua cu presentacion di e ganado absoluto 
di Festival Un Canto pa Aruba su Himno y Bandera categoria 7 
pa 9 aña, Ishem Howell-Brokken cu titulo di su cantica “Ken ta 
Arubiano?”. Riba e mainta aki tambe a toca honor na e ganado 
absoluto di Poeta di patria 2022, Marilis Becker pa presenta su 
poesia “E piesa di Encanto”. 


Un y tur por a disfruta di e segundo presentacion di grupo di 
baile Dazzling Dancers bailando un tumba titula “Daila”. Den 
nan siguiente presentacion e coro di e muchanan di Scol 
basico Cacique 


Macuarima a presenta un potpourri di canticanan tradicional 
titula “Lama”. Despues di e presentacion di nos talentonan a 
inicia e desfile di gruponan gubernamental uniforma y grupo 
di Scouting Aruba, Arubaanse Padvinders Gilde y Adventurers 
Pathfinder Club. Na dado momento a tuma un pausa na e desfile 
pa asina su excelencia Gobernador di Aruba y destinguido 
esposa por a retira di e ceremonia y despues di esaki por a 
sigui e desfile di gruponan di scouting. 

Na final e desfile coro di muchanan di Scol Basico Cacique 
Macuarima a interpreta nos himno “Aruba Dushi Tera” cual a 
wordo acompaña bao direccion musical di Sr. Erick Rincones. 


Minister di Cultura Sra. Xiomara Jeanira Maduro ta gradici 
Pastor Juancho Pilongo pa su bunita oracion y bendicion pa nos 
Pais Aruba, nos Prome Minister pa su su bunita discurso, coro 
di muchanan di Scol basico Cacique Macuarima, e agrupacion 
musical bao direccion di Sr. Rincones, tur nos talentonan, grupo 
di baile Dazzling Dancers, nos cantantenan infantil ganado 
di Festival Un Canto pa Aruba su Himno y Bandera, ganado 
Poeta di patria, masha danki pa e bunita presentacion y duna 
honor na nos Dia Nacional, Dia di Himno y Bandera 2022. 


Un danki ta bay na Gobernador di Aruba y su distinguido 
esposa, mandatario-, miembronan di parlamento local y 
di exterior, representantenan di Cuerpo Consular, hefe di 
departamentonan y demas invitado pa nan presencia durante 
e ceremonia di acto protocolar. Danki special tambe na tur cu a 
forma parti di e desfile nos gruponan gubernamental uniforma, 
Scouting Aruba. Un pabien y danki tambe na e publico cu a haci 
acto di presencia na e ceremonia di Acto Protocolar y Desfile. 
Danki na e maestro di ceremonia, nos ushernan, prensa y na 
un y tur pa haci e ceremonia di Acto Protocolar uno digno y 
bunita na honor di nos Pais Aruba. 


Palabra di danki ta bay na tur invitadonan di exterior, Corsou, 
Bonaire y Sint Maarten pa honra nos cu nan presencia y 
celebra hunto cu nos, nos Dia di Himno y Bandera. 


Un pabien y danki na Comision Celebracion Dianan Nacional 
pa e bunita mainta prepara y masha danki na un y tur pa stima 
y kere den nos Pais Aruba. 

Continuacion CEREMONIA DI ACTO PROTOCOLAR DIA DI HIMNO Y BANDERA .... 

DISCURSO MINISTER DI FINANSA Y 
CULTURA XIOMARA MADURO 
DURANTE POETA DI PATRIA 2022 


Durante e competencia di Poeta di Patria 2022. Minister di 
Cultura Xiomara Maduro a dirigi palabra na un sala yen, cu 
a bin presencia e prestigioso competencia “Poeta di Patria, 
cu e aña aki ta wordo organisa pa di nuebe biaha. Un anochi 
special yena cu creatividad caminda tur esnan presenta por a 
presencia 15 talento, escritor, poeta y declamado presentando 
nan obra, durante cual cada un participante lo bay declama un 
poema expresando nan pensamento, amor y sentimento pa 
nos patria stima, dunando nan miho elogio pa nos Pais Aruba 
y su cultura den nos dushi idioma Papiamento. E mandatario 
a comparti cu esnan presente cu poema ta un parti importante 
di arte y cultura di nos Pais y e ta un arte hopi bunita pa por 
toca e hende su curason of su mente, pa pon’e pensa, sinti 
of imagina. Tambe e ta enrikese nos capacidad pa uzo di nos 
idioma Papiamento. 


Segun Minister Xiomara Maduro su mes persona gusta poema 
y aña pasa, den mesun temporada asinaki na ocasion di ‘Dia 
Himno y Bandera', ela a skirbi un poema cu ta un expresion 
di e amor cu e tin pa nos Pais Aruba y tin como titulo ‘Mi ta 
namora di mi Pais. E mandatario a comparti cu poema cu e 
publico presente y cu esaki e mandatario ta encurasha un y tur, 
specialmente nos hobenan pa skirbi poema. Minister Xiomara 
Maduro di Cultura ta encurasha hobennan pa uza nan abilidad 
pa expresa nan sentimentonan den un poema. Ta hopi bunita 
ora bo kier expresa bo sentimento, sea di alegria of di tristeza 
na un un persona, den un poema. E ta palabranan cu lo sali 
for di e mas profundo di bo alma. Ta masha importante pa nos 
inculca den nos futuro generacion e importancia di e arte aki, 
pa nan siña balora nos arte y cultura. 


E aña aki nos ta sinti falta di e Fundador di “Poeta di Patria”, 
sr. Atan Lee den feliz memoria, na cual e evento a wordo 
dedica. E no ta fisicamente mas pero su presencia lo keda 
semper den nos mente y curason. Atan ta un icono riba varios 
tereno, di entre otro protocol, ela encabesa varios comision 
hopi importante den nos historia y tambe ta fundador di varios 
organisacion. 

Minister Xiomara Maduro a trece dilanti cu aña pasa, como 
Minister di Cultura a reconoce Atan Lee durante un ceremonia 
na ocasion di 45 aña di Himno y Bandera, caminda a yame danki 
ра su aporte y dedicacion na e Comision cu a inaugura nos 
Himno y Bandera y a gradici'e y su famia pa nan contribucion. 
E mandatario a trece dilanti cu e maneho di su ministerio ta 
dirigi entre otro pa reconoce nos baluartenan na bida y ta hopi 
contento cu por a demostra e aprecio y gratitud pa Atan Lee. 
Atan ta e fundador di ‘Poeta di Patria’ y ta danki na su persona 
cu a mira e balor literario di Poema pa nos Pais Aruba, cu awe 


nos tin ‘Poeta di Patria’. Na tur ‘Poeta di Patria’, Atan tabata 
hiba palabra y aña pasa durante di su discurso Atan a papia 
tocante di entiero di antaño, ta Dios Todopoderoso so lo sa 
dicon Atan lo a scoge e topico ey pa su delaster discurso riba 
e tarima aki. 

Lo keda corda su ultimo palabranan den su discurso den 
cual ela expresa: ‘Mi alma ta sclama, Mi alma kier papia, Mi 
alma kier expresa, Scucha no y no Lubida...’. Atan, pueblo di 
Aruba ta gradici bo pa a pone e fundeshi pa “Poeta di Patria’ 
y lo cumpli cu bo deseo pa sigui motiva, inspira hobenan pa 
participa y continua cu ‘Poeta di Patria’. Minister di Cultura 
pidi un aplauso pa Atan Lee y a gradici Atan su famia pa nan 
presencia na e anochi dedica na Atan Lee. 


E mandatario a gradici e 15 participantenan di Competencia 
di Poeta di Patria, e arte den cual ta recita e aprecio, amor, 
stimacion cu cada un di nan tin pa nos Pais y su Cultura. Danki 
pa boso aporte na Arte di nos Pais y pa carga nos Cultura 
den boso curason! Nos Pais ta rico na talento creativo cu ta 
expresa nan mes tremendamente bon den literatura y nos 
idioma. Aruba con chiki bo por ta, bo ta wordo semper respeta, 
bo a demostra esaki tambe riba tereno di Arte y Cultura. 


Minister Xiomara Maduro a gradici e miembronan di hurado 
pa nan cooperacion. Tambe a dirigi un palabra di gratitud 
tpa Departamento di Cultura, Comision Celebracion Dianan 
Nacional, Fundacion Corector di Papiamento, pa organisa e 
prestigioso competencia ‘Poeta di Patria. 

ROCCO TJON 


A REUNI CU DELEGACION DI INTERPOL 
KENDE A WORDO EVALUA DEN CUADRO 
DI CUMPLIMENTO CU STANDARDNAN 
INTERNACIONAL 


Diamars merdia, Minister di Husticia y Asuntonan Social Sr. 
Rocco Tjon, a reuni cu e delegacion di INTERPOL conforme 
e “Resolution No. 7”cual ta trata e “National Central Bureau 
Quality Standards”. Ta asina cu e Secretario General di 
INTERPOL ta haci bishitanan periodicamente na tur e diferente 
“National Central Bureau” (NCB) di cada pais, pa asina evalua 
si cada NCB ta opera conforme e standardnan internacional. 
Un reunion sumamente positivo pa pais Aruba, den cuadro di 
siguridad na nos frontera. 


E “Resolution No.7” a wordo estableci pa asina controla e 
calidad di servicio cu ta wordo brinda pa cada departamento 
di INTERPOL rond di mundo. Durante e evaluacion aki, cada 
pais ta ricibi un rapport cu un evaluacion di nan funcionamento 
y ta wak tambe si ta usando e instrumentonan cu ta wordo poni 
disponibel na un manera eficiente pa por combati criminalidad. 


Durante e bishita aki nan a aserca diferente partnernan, 
manera Cuerpo Policial (KPA), Ministerio Publico, Inmigracion 
y demas partnernan den e cadena hudicial, pa asina haya sa 
mas con e cooperacion ta andando y na mes momento, wak 
unda tur nan por brinda nan apoyo. 


Bisando esaki, a haci un “benchmark” den e region y di esaki 
por a constata cu Aruba ta bastante pro-activo y activo tambe 
pa loke ta e uso di e diferente instrumentonan cu ta wordo poni 
disponibel a base di INTERPOL. Esaki ta algo cu en berdad 
nos ta wak, mirando cu algun tempo pasa a comunica tocante 
e diferente iniciativanan cu a wordo tuma door di INTERPOL, 
manera e |-Arms pa combati e uso di armanan di candela 
ilegal na Aruba, pero tambe “INTERPOL aan de grens” cual 
ta e tecnologia di database pa asina eleva siguridad na nos 
frontera. 


O INI 

Continuacion A REUNI CU DELEGACION DI INTERPOL KENDE A WORDO.... 


A identifica oportunidadnan tambe riba e parti di 
cybersecurity como tambe e uso di tecnologia 
y inovacion pa combati criminalidad. Lo bay bin 
oportunidadnan tambe pa cursonan pa esnan 
cu ta traha den e cadena hudicial, cual lo bay 
man den man cu scol di polis cual dentro di 
poco lo wordo transforma den un academia di 
husticia. E rapport final lo wordo emiti dentro di 
poco, cual lo wordo haci disponibel pa publico 
por wak esaki y asina mira pa nan mes e trabou i 
cu INTERPOL ta haci pa Aruba den cuadro | 
di combati criminalidad den su totalidad. Por 
constata cu un di e bentahanan directo pa 
INTERPOL ta cu, hopi di e tecnologianan aki ta 
wordo haci disponibel pa tur esnan cu ta forma 
parti di INTEPROL di cual mayoria biaha sea 
no tin ningun costo adicional mara na dje, of ta 
mara na inversionnan minimo. 


Por ultimo, Minister Tjon a indica di ta 
sumamente contento cu e resultado preliminario 
di e evaluacion, y a duna un pabien na e ekipo di 
NCTVI cu ta haciendo un tremendo trabou den 
combati criminialidad y asina eleva siguridad na 
nos frontera. 

Minister Rocco Tjon: 


A BISHITA Y A REUNI CU HUNTA DI 
MANEHO DI STICHTING AMBIENTE FELIZ 


Diaranson mainta, Minister di Husticia y Asuntonan Social Sr. 
Rocco Tjon a bishita Stichting Ambiente Feliz (SAF), caminda 
a papia cu e trahadonan como tambe e hunta di maneho y 
a logra yega na cierto palabracionnan. E dia a inicia cu un 
bishita na Cas Curason, cual ta e localidad di SAF na St. Cruz, 
sigui pa Cas Briyante, situa na San Nicolas. 


Durante e bishita aki a logra haya informacion di e trahadonan, 
kende a duna un splicacion amplio riba kico tur e trabou ta 
ensera, y con nan ta percura pa brinda un bon cuido na nan 
clientenan. Cada localidad ta destina pa dos diferente tipo 
di cliente; Cas Curason ta specificamente pa personanan 
adulto cu un limitacion mental, y Cas Briyante ta brinda cuido 
specialisa pa personanan cu multiple limitacion cu ta rekeri 
cuido intensivo. A reuni tambe cu e hunta di maneho, despues 
di a ricibi nan plan multianual pa loke ta 2022-2026. Banda di 
esaki, a ricibi tambe un relato anual di 2021, den cual a wordo 
delinea kico tur e fundacion a logra caba y kico tur nan lo kier 
logra. 


Durante e reunion aki a logra haci palabracionnan concreto, 
caminda e hunta di maneho lo bay percura pa evalua con ta 
acopla e plan multianual na e presupuesto, pa asina a largo 
plaso por percura cu e cuido aki ta wordo salvaguardia. Banda 
di esaki, a haci palabracionnan a corto plaso, caminda a base 
di proyectonan lo bay indica unda mas, banda di e presupuesto 
regular, mester di algun ayudo adicional for di Ministerio di 


Husticia y Asuntonan Social. Na final di dia, e ayudo aki tin 
un impacto grandi riba e cuido cu ta wordo brinda na tur e 
clientenan cu ta haci uso di servicionan cu SAF ta brinda. 


Por ultimo, Minister Tjon a expresa di a keda sumamente 
impresiona di por a experencia kico tur nan ta brinda, y e meta 
ta pa sigui mehora esaki. Banda di esey, a base di e bishita cu 
a haci dialuna anterior na SVGA, a keda contento di por wak 
con e dos fundacionnan aki ta colabora cu otro, caminda nan 
ta haci miho uso di e recursonan cu nan tin y asina brinda un 
miho cuido na e tipo di clientenan cu nan tur dos ta sirbi. 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes 


ZA 


Tur dialuna y diahuebs | 10:04 

АМА Р! 
INVERSION Y 
OPORTUNIDAD 


MINISTER ENDY CROES 
Enseñansa y Deporte 


Diadomingo ultimo den ora di mainta Minister Endy Croes 
tabata presente na Bucuti Yacht Club pe di 25 corida di Himno 
8 Bandera organisa pa Camacuri Harley Davidson Club. E 
Mandatario a hiba palabra y asina duna inicio ne recorido 
cu ya ta un tradicion y a conta cu un acogida hopi grandi di 
participacion. E recorido a sali di di Bucuti Yacht Club y a 
finalisa na Carnival Village na San Nicolas. 


E “bike ride” ta uno hopi popular y ta wordo organisa anualmente 
en conexion cu Aruba su celebracion di dia di Himno y Bandera. 
E Mandatario a felicita Camacuri Harley Davidson Club cu e 
cinco lustro y expresa di ta asina contento di por wak asina 
hopi hende tanto local como tambe nos bishitantenan cu 
a bin di Boneiro y Curacao, Suriname, St. Maarten y Merca 
specialmente pa forma parti di e corida aki. Finalisando e 
Mandatario a bisa cu por conta cu e sosten di Ministerio di 
Deporte. 


a Å 

MINISTER ENDY CROES A DUNA 
INFORMACION DI SU VISION Y MANEHO PA 
CU ENSEÑANSA NA STUDIANTENAN DI IPA 

Y DI HULANDA 


Hunto cu prome Minister Evelyn Wever-Croes y Minister 
Geoffrey Wever a brinda informacion na studiantenan di e 
programa di intercambio di IPA 


Dialuna mainta, den un encuentro informativo Gobierno di 
Aruba a ricibi bishita di studiantenan di IPA conhuntamente 
cu e “exchange students' di Hulanda cu ta na Aruba. Durante 
e encuentro Premier Evelyn Wever-Croes, Minister Geoffrey 
Wever y e Mandatario di Enseñansa a hiba palabra unda a 
brinda informacion ne grupo di futuro docentenan. Minister 
Endy Croes a comparti su vision y maneho di Enseñansa pa e 
proximo cuatro aña y a elabora riba ‘Ensefiansa den Transicion 
2021 - 2025’ .Tambe a duna informacion di gobernacion 
en general, con e ta hinca den otro y kico ta e retonan cu 
Gobierno ta enfrentando. E studiantenan tabatin hopi pregunta 
riba diferente tema manera; con Aruba ta recuperando y con 
lo reconstrui nos pais despues di e pandemia di COVID 19, e 
relacion di Aruba cu Reino Hulandes y fiansa cu Aruba a ricibi 
di Hulanda. 


Despues di a ricibi un presentacion amplio di Premier Evelyn 
Wever- Croes, Minister Geoffrey Wever y Minister Endy Croes 
e studiantenan por a haci pregunta y e Mandatarionan a 
contesta tur nan preguntanan. E studiantenan di IPA y Hulanda 
a continua cu nan bishita na Parlamento di Aruba. 


Gabinete Wever - Croes]] Y 


ISLA()O 4 
SLAK) C Diaranson 23 Maart 2022 


INVERTI DEN BO MES, 


TA E MIHO INVERSION CU BO POR HACI. 
E TIN POCO RISICO Y 


TA GARANTISA RESULTADO GRANDI. 


SI 


